CELEX: 31973R1054
Language: hu
Date: 1973-04-18 00:00:00
Title: A Bizottság 1054/73/EGK Rendelete (1973. április 18.) a selyemhernyókra nyújtott támogatásra vonatkozó részletes szabályokról

Fontos jogi nyilatkozat

|

31973R1054

Hivatalos Lap L 105 , 20/04/1973 o. 0004 - 0005 finn különkiadás fejezet 3 kötet 5 o. 0136  görög különkiadás: fejezet 03 kötet 9 o. 0139  svéd különkiadás fejezet 3 kötet 5 o. 0136  spanyol különkiadás fejezet 03 kötet 7 o. 0011  portugál különkiadás fejezet 03 kötet 7 o. 0011 

		A Bizottság 1054/73/EGK rendelete(1973. április 18.)a selyemhernyókra nyújtott támogatásra vonatkozó részletes szabályokrólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a selyemhernyó-tenyésztés ösztönzésére szolgáló különleges intézkedések megállapításáról szóló, 1972. április 24-i 845/72/EGK tanácsi rendeletre [1] és különösen annak 2. cikke (5) bekezdésére,mivel a 884/73/EGK rendelettel [2] módosított, 1972. május 2-i 922/72/EGK tanácsi rendelet [3] az 1972/73-as és az 1973/74-es tenyészévre a selyemhernyók tekintetében megállapította a támogatás nyújtásának általános szabályait; mivel a Bizottság felelőssége a vonatkozó részletes végrehajtási szabályok elfogadása az 1973/74-es tenyészévre;mivel a 845/72/EGK rendelet 2. cikkének (2) bekezdése és a 922/72/EGK rendelet 2. cikkének (3) bekezdése értelmében támogatás csak azok után a dobozok után folyósítható, amelyek minimális mennyiségű petét tartalmaznak, és amelyek minimális számú gubót állítottak elő; mivel a tagállamok számára engedélyezni kell a minimummennyiség szokásos közösségi termelési feltételek figyelembevételével történő meghatározását;mivel a 922/72/EGK rendelet 3. cikke megállapítja, hogy a tagállamoknak ellenőrzést kell bevezetni annak biztosítására, hogy a termék, amelyre a támogatást kérik, megfelel a támogatási feltételeknek; mivel ennek alapján a tenyésztők által benyújtott támogatás iránti kérelmeknek tartalmazniuk kell az ehhez az ellenőrzéshez szükséges minimális információt;mivel a támogatási összeg kifizetésének egységes feltételeit meg kell állapítani;mivel a tagállamok csak azoknak a termelőknek a számára jogosultak támogatást nyújtani, akik a petedobozokat egy jóváhagyott testülettől szerezték be, és akik az előállított gubókat egy jóváhagyott testületnek szállítják; mivel a támogatási rendszer megfelelő alkalmazásához meg kell határozni e testületek jóváhagyásának feltételeit;mivel ebben a különleges esetben a fent említett ellenőrző rendszer hatékonyságának biztosítására a támogatási kérelmekhez csatolni kell az említett testületek által kiadott igazolást, és azt a tagállamoknak ellenőrizniük kell;mivel az e rendeletben előírt intézkedések összhangban vannak a Len- és Kenderpiaci Irányítóbizottság véleményével,ELFOGADTA EZT A RENDELETET:1. cikkAz 1973/74-es tenyészév esetében a Közösségben tenyésztett selyemhernyókra a 845/72/EGK rendelet 2. cikkében említett támogatást a következő cikkekben meghatározott feltételek mellett lehet nyújtani.2. cikkA támogatást az olyan dobozok után lehet nyújtani:a) amelyek legalább 20000 keltetésre alkalmas selyemhernyópetét tartalmaznak;b) amelyek a válogatott gubók egy minimális mennyiségét tartalmazzák, amely gubók megfelelő külső megjelenéssel rendelkeznek, és érettek, egységes a színük és a méretük, folt- és rozsdamentesek, valamint csévélésre alkalmasak.Az érintett tagállam határozza meg a b) pontban említett minimumtermelést, amely nem lehet kevesebb mint 20 kilogramm.3. cikk(1) A selyemhernyó-tenyésztőknek a legkésőbb az 1973. december 31-ig benyújtandó kérelmek alapján nyújtják a támogatást. Egy termelő csak egy kérelmet nyújthat be.(2) A tagállamok a kérelmek benyújtásának hónapját követő négy hónapon belül fizetik ki a támogatást.4. cikk(1) A kérelemnek legalább a következő adatokat kell tartalmaznia:- a kérelmező neve, címe és aláírása,- a felhasznált petedobozok száma, valamint a dobozok átvételének napja vagy napjai,- a petékből előállított gubók mennyisége és a gubók leszállításának napja vagy napjai,- az előállított gubók tárolási helye, vagy ha azokat eladták és leszállították, akkor a vevő neve és címe.(2) Amennyiben a 922/72/EGK rendelet 2. cikke (2) bekezdésének előírásait kell alkalmazni, a kérelem csak akkor fogadható el, ha csatolták hozzá az e rendelet 6. cikkében említett tanúsítványt.5. cikk(1) A 922/72/EGK rendelet 2. cikkének (2) bekezdése szerint a köz- vagy magántestületek csak akkor hagyhatók jóvá, ha a számláikon legalább a következő adatokat feltüntetik:- a leszállított dobozok száma, a címzett tenyésztő neve és a szállítás napja,- az átvett gubók mennyisége, a gubókat leszállító tenyésztő neve és az átvétel napja.(2) A tagállamok végrehajtják a jóváhagyott testületek felülvizsgálatát, amely különösen az érintett számlák és a 6. cikkben említett tanúsítványok adatainak egyeztetését foglalja magában.6. cikkA jóváhagyott testületek a tenyésztők részére a következőket állítják ki:- a petedobozok elküldését követő 40 napon belül egy tanúsítvány, amely feltünteti legalább az érintett tenyésztő nevét és címét, a leszállított dobozok számát, a feladás napját és a tanúsítvány kiállításának napját,- a gubók átvételét követő 40 napon belül egy tanúsítvány, amely megadja legalább az érintett tenyésztő nevét és címét, az átvett gubók mennyiségét, az átvétel napját és a tanúsítvány kiállításának napját.7. cikkEz a rendelet az Európai Közösségek Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1973. április 18-án.a Bizottság részérőlFrançois-Xavier Ortoliaz elnök[1] HL L 100., 1972.4.27., 1. o.[2] HL L 86., 1973.3.31., 34. o.[3] HL L 106., 1972.5.5., 1. o.--------------------------------------------------